યુધિષ્ઠિર એ કથાપાત્ર સાથે આપણા મનમાં સંકળાયેલો શબ્દ છે – ધર્મરાજ! આ માણસ કોઈ પણ પરિસ્થિતિમાં કોઈ પણ બાબતમાં કેવળ ધર્માનુસાર વર્તન કરે એવો આપણે તેનો અર્થ લઈએ છીએ. તેથી, યુધિષ્ઠિર જ્યારે જાણીજોઈને અધર્મ કરવા હા પાડે છે ત્યારે આપણને પ્રથમત: મૂંઝવણ થાય છે. તે પછી સામાન્યત: સૂઝે છે, સમર્થન ! . . . કેવળ કૃષ્ણ જે સૂચવે છે તેને ના ન પાડી શકાય તેથી તેણે હા પાડી છે ! અને ખુદ કૃષ્ણે સૂચવ્યું હોય તો પણ યુધિષ્ઠિરનો અધર્મયુક્ત ‘યોગ’ને હકાર તો ‘कृच्छ्रेण’ હતો એમ શું વ્યાસે જ નથી કહ્યું !